CELEX: 62007CJ0543
Language: el
Date: 2008-07-17 00:00:00
Title: Απόφαση του Δικαστηρίου (όγδοο τμήμα) της 17ης Ιουλίου  2008. # Επιτροπή των Ευρωπαϊκών Κοινοτήτων κατά Βασιλείου του Βελγίου. # Παράβαση κράτους μέλους - Οδηγία 2002/73/ΕΚ - Ίση μεταχείριση ανδρών και γυναικών - Πρόσβαση στην απασχόληση - Επαγγελματική εκπαίδευση και προώθηση - Συνθήκες εργασίας - Παράλειψη μεταφοράς εντός της ταχθείσας προθεσμίας. # Υπόθεση C-543/07.

Απόφαση του Δικαστηρίου (όγδοο τμήμα) της 17ης Ιουλίου 2008 – Επιτροπή κατά Βελγίου
      (Υπόθεση C‑543/07)
      «Παράβαση κράτους μέλους – Οδηγία 2002/73/ΕΚ – Ίση μεταχείριση ανδρών και γυναικών – Πρόσβαση στην απασχόληση – Επαγγελματική εκπαίδευση και προώθηση – Συνθήκες εργασίας – Παράλειψη μεταφοράς εντός της ταχθείσας προθεσμίας»
      1.                     Προσφυγή λόγω παραβάσεως – Εξέταση του βασίμου από το Δικαστήριο –Κατάσταση που πρέπει να λαμβάνεται υπόψη – Η κατάσταση κατά
            την εκπνοή της ταχθείσας με την αιτιολογημένη γνώμη προθεσμίας (Άρθρο 226 ΕΚ) (βλ. σκέψη 9)
      2.                     Κράτη μέλη – Υποχρεώσεις – Εκτέλεση των οδηγιών – Παράβαση –Δικαιολογητικός λόγος αντλούμενος από την εσωτερική έννομη τάξη
            – Δεν επιτρέπεται (Άρθρο 226 ΕΚ) (βλ. σκέψη 11)
      Αντικείμενο 
      
         
               Παράβαση κράτους μέλους – Μη εμπρόθεσμη θέσπιση των αναγκαίων διατάξεων για τη συμμόρφωση προς την οδηγία 2002/73/ΕΚ του Ευρωπαϊκού
                  Κοινοβουλίου και του Συμβουλίου, της 23ης Σεπτεμβρίου 2002, για την τροποποίηση της οδηγίας 76/207/ΕΟΚ του Συμβουλίου περί
                  εφαρμογής της αρχής της ίσης μεταχειρίσεως ανδρών και γυναικών όσον αφορά την πρόσβαση στην απασχόληση, στην επαγγελματική
                  εκπαίδευση και προώθηση και τις συνθήκες εργασίας (EE L 269, σ. 15).
               
            Διατακτικό 
      Το Δικαστήριο αποφασίζει: 
      
         
                  1)
               
               
                  
               
               
                  	Το Βασίλειο του Βελγίου, μη θεσπίζοντας όλες τις αναγκαίες νομοθετικές, κανονιστικές και διοικητικές διατάξεις προκειμένου
                     να συμμορφωθεί προς την οδηγία 2002/73/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, για την
                     τροποποίηση της οδηγίας 76/207/ΕΟΚ του Συμβουλίου περί εφαρμογής της αρχής της ίσης μεταχειρίσεως ανδρών και γυναικών όσον
                     αφορά την πρόσβαση στην απασχόληση, στην επαγγελματική εκπαίδευση και προώθηση και τις συνθήκες εργασίας, παρέβη τις υποχρεώσεις
                     που υπέχει από την οδηγία αυτή. 
                  
               
            
         
                  2)
               
               
                  
               
               
                  	Καταδικάζει το Βασίλειο του Βελγίου στα δικαστικά έξοδα.